CELEX: 
Language: lt
Date: 2019-03-07 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamas Europos Parlamento ir Tarybos Reglamentas (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Hibridinės elektrinės ir grynai elektrinės transporto priemonės, taip pat vadinamos tyliosiomis kelių transporto priemonėmis, skleidžia gerokai mažiau garso už transporto priemones su vidaus degimo varikliais, o tai yra nauda aplinkai. Sumažėjus triukšmui neliko svarbaus šaltinio, skleidžiančio garsinius signalus, kurie pažeidžiamus eismo dalyvius, dažniausiai silpnaregius arba dviratininkus, įspėja, kad transporto priemonė artėja, yra netoliese arba tolsta.
            
            
               M ir N kategorijų transporto priemonėms taikomi tipo patvirtinimo reikalavimai atsižvelgiant į skleidžiamą garsą nustatyti Reglamente (ES) Nr. 540/2014
                  1
               . Tame reglamente taip pat išdėstyti būtiniausi skleidžiamo garso reikalavimai, taikomi garsinės įspėjimo apie transporto priemonę sistemos (AVAS) įrengimui tyliosiose kelių transporto priemonėse, kad pažeidžiami eismo dalyviai dėl jų pačių saugumo būtų įspėjami apie tokių transporto priemonių buvimą netoliese. Šie tokio paties masto reikalavimai jau yra išsamiai nustatyti JT taisyklėje Nr. 138 dėl tyliųjų kelių transporto priemonių patvirtinimo
                  2
               . 
            
            
               Šiuo metu būtina atnaujinti Reglamento (ES) Nr. 540/2014 AVAS reikalavimus, atsižvelgiant į JT taisyklę Nr. 138 su 01 serijos pakeitimu siekiant pagerinti pažeidžiamiems eismo dalyviams skirtas saugos priemones uždraudžiant AVAS pauzės jungiklį. Be to, Komisija turi vykdyti JT EEK 1958 m. Susitarimo, prie kurio Sąjunga yra prisijungusi, teisėkūros įsipareigojimą taikyti AVAS reikalavimus, nustatytus JT taisyklėje Nr. 138 su 01 serijos pakeitimais.
            
            
               Šiuo aktu iš dalies keičiamas Reglamento (ES) Nr. 540/2014 VIII priedas su AVAS techniniais reikalavimais, darant nuorodą į JT taisyklės Nr. 138 pakeitimus, kurių serijos numeris 01.
            
            
               2.KONSULTACIJOS PRIEŠ PRIIMANT AKTĄ
            
            
               Rengdama šį teisės aktą, Komisija surengė atitinkamas konsultacijas su suinteresuotųjų pramonės sektoriaus subjektų, socialinių partnerių ir valstybių narių ekspertais.
            
            
               Dėl šio akto 2018 m. gruodžio 13 d. – 2019 m. sausio 10 d. vyko viešos konsultacijos Geresnio reglamentavimo portale; gauta viena teigiama pastaba ir į ją atsižvelgta.
            
            
               Be to, ES techninių prekybos kliūčių pranešimas dėl šio akto buvo paskelbtas PPO svetainėje nuo 2018 m. gruodžio 13 d. iki 2019 m. vasario 11 d.; nebuvo gauta jokių pastabų.
            
            
               3.DELEGUOTOJO AKTO TEISINIAI ASPEKTAI
            
            
               (a)Teisinis pagrindas
            
            
               Šio deleguotojo akto teisinis pagrindas yra 2014 m. balandžio 16 d. Europos Parlamento ir Tarybos reglamento (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB bei panaikinama Direktyva 70/157/EEB, 9 straipsnis.
            
            
               (b)Pasirinkta priemonė
            
            
               Tinkama priemonė Reglamentui (ES) Nr. 540/2014 iš dalies pakeisti yra reglamentas.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 03 07
            
            
               kuriuo iš dalies keičiamas Europos Parlamento ir Tarybos Reglamentas (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio
            
            
               (Tekstas svarbus EEE)
            
         
         
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB bei panaikinama Direktyva 70/157/EEB
                  3
               , ypač į jo 8 straipsnio antrą pastraipą ir 9 straipsnį,
            
            
               kadangi:
            
            
               (1)Reglamente (ES) Nr. 540/2014 nustatyti visų M (keleivinės transporto priemonės) ir N (krovininės transporto priemonės) kategorijų naujų transporto priemonių ES tipo patvirtinimo atsižvelgiant į jų skleidžiamo garso lygį reikalavimai. Tame reglamente taip pat nustatytos priemonės, susijusios su hibridinių elektrinių ir grynai elektrinių transporto priemonių garsine įspėjimo apie transporto priemonę sistema (AVAS), skirta pažeidžiamiems eismo dalyviams įspėti;
            
            
               (2)pagal Europos Parlamento ir Tarybos direktyvos 2007/46/EB
                  4
                I priedą parengtą informacinį dokumentą, susijusį su transporto priemonės ES tipo patvirtinimu, atsižvelgiant į leidžiamąjį garso lygį, reikėtų peržiūrėti, kad jis atitiktų AVAS taikomus išsamius reikalavimus;
            
            
               (3)po to, kai 171-ojoje Jungtinių Tautų Europos ekonomikos komisijos (JT EEK) Pasaulinio transporto priemonių taisyklių derinimo forumo sesijoje buvo priimti JT taisyklės Nr. 138 dėl tyliųjų kelių transporto priemonių patvirtinimo pakeitimai, kurių serijos numeris 01, Reglamento (ES) Nr. 540/2014 VIII priedą reikėtų peržiūrėti, kad būtų nustatytas AVAS pauzės jungiklio uždraudimas;
            
            
               (4)todėl Reglamentas (ES) Nr. 540/2014 turėtų būti atitinkamai iš dalies pakeistas;
            
            
               (5)kadangi šiame reglamente pateikiama derinimo nuostata siekiant atsižvelgti į jau pagal JT EEK 1958 m. Susitarimą taikomus reikalavimus, susijusius su AVAS pauzės jungikliu, ir nustatomos būtinos pereinamojo laikotarpio nuostatos dėl taikymo 2019 m., šis reglamentas turėtų įsigalioti kuo skubiau,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 540/2014 I ir VIII priedai iš dalies keičiami pagal šio reglamento priedą.
            
            
               2 straipsnis
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 03 07
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2014 m. balandžio 16 d. Europos Parlamento ir Tarybos reglamentas (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB bei panaikinama Direktyva 70/157/EEB (OL L 158, 2014 5 27, p. 131).
               
               
                  
                     (2)
                  
                        Jungtinių Tautų Europos ekonomikos komisijos (JT EEK) taisyklė Nr. 138 „Vienodos nuostatos dėl tyliųjų transporto priemonių patvirtinimo, atsižvelgiant į jų sumažėjusį girdimumą“ [2017/71] (OJ L 9, 2017 1 13, p. 33).
               
               
                  
                     (3)
                  
                        OL L 158, 2014 6 30, p. 131.
               
               
                  
                     (4)
                  
                        2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1). 
               
            
      
    ---documentbreak--- 
      
         
         
            
               PRIEDAS
            
            
            
               Reglamentas (ES) Nr. 540/2014 iš dalies keičiamas taip:
            
            
               1)
                     I priedo 1 priedėlis iš dalies keičiamas taip:
            
            
               a) 12.8 punktas išbraukiamas;
            
            
               b)
                     įterpiamas 12.9 punktas:
            
            
               “12.9 AVAS
            
            
               12.9.1 Transporto priemonės tipo atsižvelgiant į skleidžiamą garsą patvirtinimo numeris pagal JT EEK taisyklę Nr. 138 (1) 
            
            
               arba
            
            
               12.9.2 Išsami pagal Reglamentą (ES) Nr. 540/2014 išmatuotų AVAS skleidžiamo garso lygių bandymų rezultatų nuoroda (1)“.
            
            
               2) VIII priedas iš dalies keičiamas taip:
            
            
               a)
                     I skirsnis pakeičiamas taip:
            
            
               „I skirsnis
            
            
               Šiame priede nustatomos priemonės, susijusios su hibridinių elektrinių ir grynai elektrinių transporto priemonių AVAS.
            
            
               I.1. Nepaisant I.2 punkto a ir b papunkčių, I.3 punkto a ir b papunkčių, II skirsnio nuostatos taikomos AVAS, įrengtai: 
            
            
               a) bet kurioje transporto priemonėje, kurios tipas patvirtintas iki 2019 m. liepos 1 d.;
            
            
               b) bet kurioje naujoje transporto priemonėje, pagamintoje remiantis a punkte nurodytu tipu ir užregistruotoje iki 2021 m. liepos 1 d.
            
            
               I.2. Nepaisant I.3 punkto a ir b papunkčių, III skirsnio nuostatos taikomos AVAS, įrengtai: 
            
            
               a) bet kurioje transporto priemonėje, kurios tipas patvirtintas iki 2019 m. liepos 1 d., jeigu taip pasirenka gamintojas; 
            
         
         
            
               b) bet kurioje naujoje transporto priemonėje, pagamintoje remiantis a punkte nurodytu tipu; 
            
            
               c) bet kurioje transporto priemonėje, kurios tipas patvirtintas nuo 2019 m. liepos 1 d. iki 2021 m. rugsėjo 1 d.; 
            
            
               d) bet kurioje naujoje transporto priemonėje, pagamintoje remiantis c punkte nurodytu tipu ir užregistruotoje iki 2023 m. rugsėjo 1 d.
            
            
               I.3. IV skirsnio nuostatos taikomos AVAS, įrengtai:
            
            
               a) bet kurioje transporto priemonėje, kurios tipas patvirtintas iki 2021 m. rugsėjo 1 d., jeigu taip pasirenka gamintojas;
            
            
               b) bet kurioje naujoje transporto priemonėje, pagamintoje remiantis a punkte nurodytu tipu;
            
            
               c) bet kurioje transporto priemonėje, kurios tipas patvirtintas 2021 m. rugsėjo 1 d. arba vėliau; 
            
            
               d) bet kurioje naujoje transporto priemonėje, pagamintoje remiantis c punkte nurodytu tipu; 
            
            
               e) visose naujose transporto priemonėse, užregistruotose 2023 m. rugsėjo 1 d. arba vėliau.“;
            
            
               b)
                     įterpiamas IV skirsnis:
            
            
               „IV skirsnis
            
            
               Taikomos III skirsnio nuostatos, išskyrus III.2 punkto b papunktį. Taip pat taikomos šios nuostatos:
            
            
               Jungiklis
            
            
               Bet koks mechanizmas, leidžiantis vairuotojui sustabdyti AVAS veikimą („pauzės jungiklis“), turi atitikti JT EEK taisyklės Nr. 138 su 01 serijos pakeitimais pradinės redakcijos 1 papildymo 6.2.6 punkto reikalavimus (OL L 204, 2017 8 5, p. 112).“